שלטון הצללים

שלטון הצללים היא סדרת טלוויזיה מקורית מסוגת דרמה פוליטית-מתח שנהגתה ב"קודה תקשורת" ונוצרה עבור רשת הכבלים "HOT" על ידי היוצרים רם לנדס, חיים אביחיל ורז יובן. חיים ורז כתבו את הסדרה עם משה קלוגהפט, מנהל קמפיינים בולט. בסדרה מופיעים חברי כנסת רבים בתפקידי אורח קטנים. צילומי הסדרה החלו בתחילת שנת 2017 והסתיימו בסביבות יוני 2017. הסדרה עלתה לשידור ב-1 במאי 2018 והפרק האחרון של העונה הראשונה שודר ב-17 ביולי 2018 . העונה הראשונה כוללת 47 פרקים.

סקירת סדרה

תקציר העלילה
דודי גרציאנו, עיתונאי לשעבר, מגלה באמצעות מידע חסוי המועבר אליו ממורן, יועצת בכירה לשר לביטחון פנים, שמותו של אחיו היה למעשה רצח שבוים כתאונה. הוא מחליט להסתנן אל משרדי הכנסת בזהות בדויה כיועצה הפרלמנטרי של חברת הכנסת כוכבה קרסנטי, בעזרתה של מורן, ולגלות מי אחראי לרציחתו של אחיו. עד מהרה, מעורבותו של דודי במשרדי הכנסת מביאה לחשיפת פרשה אפלה שבה מסתבכים כל היועצים הפרלמנטריים האחרים ועתידה להשפיע על עתיד המדינה.

צוות השחקנים
 אביב אלוש - דודי גרציאנו, עיתונאי לשעבר שפוטר אחרי שגילה מידע סודי שמתחיל לעבוד בזהות בדויה כיועץ הפרלמנטרי של חברת הכנסת כוכבה קרסנטי בניסיון לגלות מי רצח את אחיו. חבר של מורן.
 חן אמסלם - מורן טרבלסי, יועצתו הבכירה של השר לביטחון פנים, שאול גלבוע, ומאהבתו הסודית, הרוצה שריון ריאלי במפלגת השלטון מבלי לבחול באמצעים. מתיידדת עם דודי וגם עם אחיו אופק.
 ג'ייד דייכס וויקס - זיוי צדוק, יועצתה הדתית לאומית-ימנית הפרלמנטרית של אורלי, שנאלצת לשמרטף על בשמת לעיתים קרובות. חברה של יפתח.
 דניאל ליטמן - יפתח לבקוביץ', יועצו הזוטר ועוזרו של שר לביטחון הפנים, שאול גלבוע. הכניס להריון את אשת השר. חבר של זיוי.
 תום גרציאני -  אופק גרציאנו, אחיו הצעיר של דודי ובנו של מני. שימש כיועץ הפרלמנטרי של חברת הכנסת קרסנטי לפני מותו המבוים. בהמשך מתברר כי הוא חי וגורם לסחיטת ח"כים בכנסת, מה שגורם להפללתו ולמעצרו.
 עירד רובינשטיין - שאול גלבוע, השר לביטחון הפנים הדתי מטעם מפלגת המרכז. מאוהב במורן, יועצתו הבכירה ובעלה של נגה.
 שרי גבעתי - נגה גלבוע, אשתו של השר גלבוע, החיה בצלו ובצל אביה העשיר. נכנסת להריון מיפתח.
מיטל גל סויסה - שירה אלפסי, לוביסטית מטעם הקואליציה למען הסביבה, שאחותה, תו, חולה בסרטן, והיא מחפשת דרכים להשיג לה תרופה.
 זאב רווח - מני גרציאנו, אביו של דודי, שאיבד את בנו השני בתאונה מסתורית ומתקשה להתגבר על הטרגדיה. בהתחלה חשב שהתאבד אך מתחיל לחשוב שדן רצח אותו, לכן הרג אותו.
 עומר גולדמן - חמוטל שהם, כתבת העובדת עבור אתר האינטרנט המוביל "Z ניוז". הייתה חברה של דודי. נרצחת על ידי מכונית המשובשת באמצעות מנגנון של גארדרייב.
 תום אבני - יניר נחושתן, יועץ התקשורת של חברת הכנסת קרסנטי. בעל לוק אלגנטי ויד משותקת מפוליו בילדותו. אחראי להזנקת מעמדם של לא מעט חברי כנסת. הוא הומוסקסואל ובמשך הסדרה יוצא מהארון ומתגרש מאשתו, הילה.
 שיפי אלוני - דורית ארדיטי, ניצבת שמתמנה למפכ"ל המשטרה, שלא מהססת לעשות שימוש באמצעים לא כשרים על מנת לזכות במשרת המפכ"ל.
 אודליה מורה-מטלון - כוכבה קרסנטי, חברת כנסת מהצד השמאלי של המפה. דודי נבחר להיות היועץ שלה, בדומה לאחיו שנרצח תוך כדי העבודה אצלה. נרצחת על ידי אופק לקראת סוף העונה ובפרק סיום העונה מגלים שהיא חיה.
 יפית אסולין - אורלי אמסלם, חברת כנסת מתנחלת, בעלת שישה ילדים. בתה, בשמת, מתלווה איתה הרבה לכנסת אך אין לה זמן לטפל בה. נסחטת על ידי אופק.
 נועה קירל - בשמת אמסלם, אחת מששת ילדיה של אורלי, שלא פוסקת מלעשות פרובוקציות כדי לזכות בתשומת הלב של אימה. זיוי מטפלת בה במקום אמה.
 מולי גלייזר - אדם מסתורי שאחראי לסחיטת חברי כנסת וכנראה הוא ממציא הגארדרייב. בסוף מתגלה שהוא נרצח על ידי אופק.
 עדנה בליליוס - יהודית כץ, שרה חרדית, שסוגרת דילים עם זיוי. כאשר בנה וזיוי מתאהבים, היא מתנגדת לזוגיות שלהם. נסחטת על ידי אופק.
 דניאל לבנון - נחום "חומי" כץ, בנה של יהודית. יוצא עם זיוי אך לבסוף מתחתן עם לאה בן-שמעון.
 חיים שריר - מיקי אברמוף, אדם מסתורי הבוחש בנעשה במשרדי הכנסת מאחורי הקלעים ועובד ביחד עם השר גלבוע. התאבד כשנלקח לחקירה במשטרה.
 שי גולדן - רביד, עורך אתר האינטרנט המוביל "Z ניוז". הבוס של חמוטל והבוס לשעבר של דודי עד שהוא פוטר.
 אודי פרסי - אסי, חברו של יניר שלוחץ עליו לצאת מהארון. מנהל בר הממוקם סמוך למשרדי הכנסת ושאליו היועצים הפרלמנטריים מרבים להגיע.
 ניצן לברטובסקי - הילה נחושתן, אשתו של יניר שמתגרשת ממנו לאחר שהוא יוצא מהארון.
 גל לב - רני אלון, זמר ופיינליסט של ריאליטי מוזיקלי וחבר של יפתח.
 דודו באוכנר - גדעון "ג'ינג'י" שכטר, אדם שעובד אצל אופק ונרצח על ידיו מאוחר יותר.
 עודד מנסטר - אמנון תל חי, עורך דין שסוחט את מורן. נרצח בידי אופק.
 אלדר ברנטמן - יוני, בנו של ראש הממשלה שיוצא עם נחושתן.
חגי (סוסו) - אחיה הדתי המתנחל של מורן. חי ב"גבעה 12".
רוני קובן - שמחוני, לוביסט של אברמוף ובעלה של יולי אברמוף. נרצח על ידי מערכת הגארדרייב.
גאלה קוגן - לבנת, לוביסטית של אברמוף.
איריס בולוקן - יולי אברמוף, אלמנתו של שמחוני ובתו של מיקי אברמוף. אחראית על מפעל נפט.
 לאורך הסדרה מופיעים חברי כנסת ואנשי ציבור שונים בהופעת קמע של עצמם, בהם איילת שקד, תמר זנדברג, דוד ביטן, גלעד ארדן, איתן כבל ויריב אופנהיימר. בנוסף, משה קלוגהפט, אחד מתסריטאי הסדרה הראשיים, מופיע בהופעות קמע כנציג ראש הממשלה.

קישורים חיצוניים

ביקורות:

הערות שוליים

קטגוריה:HOT: תוכניות וסדרות
קטגוריה:סדרות טלוויזיה ישראליות שעלו לשידור בשנת 2018
קטגוריה:סדרות דרמה המשכיות: ישראליות
קטגוריה:סדרות מתח ישראליות
קטגוריה:סדרות דרמה פוליטיות ישראליות
קטגוריה:הפוליטיקה הישראלית בתרבות